open-index/open-wikipedia-markdown huggingface dataset:
உள்ளுணர்வு ஏற்பி

**உள்ளுணர்வு ஏற்பி** *(An interoceptor)* என்பது உடலுக்குள் ஏற்படும் தூண்டல்களைக் கண்டறியும் ஒரு புலனுணர்வு ஏற்பியாகும். இரத்த அழுத்தம்  மற்றும் இரத்த ஆக்சிசன் அளவு ஆகியன உள்ளுணர்வு ஏற்பியால் கண்டறியப்படும் தூண்டல்களுக்கு சில  எடுத்துக்காட்டுகளாகும்.

## மேற்கோள்கள்

பகுப்பு:மருத்துவ அறிகுறிகள்
புலனுணர்வு ஏற்பி

**புலனுணர்வு ஏற்பி** *( Sensory receptor)* என்பது ஓர் உயிரினத்தின் உட்புற அல்லது வெளிப்புற சூழலின் தூண்டலுக்கு, புலனுணர்ச்சி அமைப்பில் உள்ள ஒர் உணர்ச்சி நரம்பு துலங்கலை வெளிப்படுத்தும் செயலாகும். தூண்டலுக்கு ஏற்ற துலங்கலை வெளிப்படுத்தும் விதமாக, தூண்டல் ஏற்பட்ட அதே செல்லில் அல்லது அதற்கடுத்துள்ள ஒரு செல்லில் தரமான வினைநுட்பத்தை அல்லது செயல்திறலை உருவாக்க புலனுணர்வு ஏற்பி புலனுணர்வு நுண்ணிடைமாற்றம் மூலமாக ஒரு தொடக்கத்தை வழங்குகிறது.

## செயற்பாடுகள்

சுவை மற்றும் மணம் ஆகியனவற்றுடன் தொடர்புடைய புலனுணர்வு ஏற்பிகள், குறிப்பிட்ட சில வேதிப்பொருட்களால் பிணைக்கப்பட்ட ஏற்பி மூலக்கூறுகளைக் கொண்டுள்ளன. மணம் சார்ந்த மூலக்கூறுகளின் மூலக்கூறு அமைப்புடன், இடைவினை நிகழ்த்துகின்ற மோப்ப ஏற்பி நரம்புகளில் உள்ள மணம் ஏற்பிகளை இதற்கு உதாரணமாகக் கூறலாம். இதைப்போலவே சுவைப் புலனுணர்வு நரம்புகளில் உள்ள சுவை மொட்டுகள் உணவில் உள்ள சுவை சார்ந்த வேதிப்பொருட்களுடன் இடைவினை நிகழ்த்த ஒரு செயல்திறலை உருவாக்குகின்றன.
 
தொடுவுணர்ச்சி ஏற்பி மற்றும் ஒளி ஏற்பி போன்ற மற்ற புலனுணர்வு ஏற்பிகள் உடலியக்கம் மூலம் இடைவினை நிகழ்த்துகின்றன. 
ரோடாப்சின் போன்ற சிறப்புப் புரதங்களைப் பெற்றுள்ள ஒளி ஏற்பி செல்கள் ஒளியால் தூண்டப்படும் உடலியக்க ஆற்றலை மின் அதிர்வு அறிவிப்புக் குறிகளாக மாற்றி இடைவினை நிகழ்த்துகின்றன. சிலவகை தொடுவுணர்ச்சித் தூண்டல்களுக்கு உடல்சவ்வுகள் உள்ளிழுத்து அல்லது சுருங்கி உடனடியாக துலங்கலை வெளிப்படுத்துகின்றன.

புலனுணர்வு ஏற்பியின் செயல்பாடுகளே ஒரு புலனுணர்ச்சி அமைப்பின் முதலாவது அங்கமாகும். 

தனிப்பட்ட ஒவ்வொரு வகையான புலனுணர்வு  தூண்டலுக்கேற்பவும் புலனுணர்வு ஏற்பிகள் எதிர்வினையாற்றுகின்றன. புலனுணர்வு ஏற்பிகள் உணரும் தூண்டல்களின் அளவிற்கு ஏற்பவே துலங்கல்களின் அளவும் உறுதிப்படுத்தப்படுகின்றன.

புலனுணர்வைக் கடத்தத் தொடங்குவதன் மூலம் புலனுணர்வு ஏற்பியானது புலனுணர்வு வகைக்கேற்ற துலங்கலை வெளிப்படுத்துகிறது. புலனுணர்வு ஏற்பியின் தொடக்க நிலையிலிருந்து நிகர விலகலை நிறைவேற்றுகிறது. (தூண்டல் துலங்கலுக்கான உத்தேச நிலையுடன்  உயிர் இயற்பியல்  விளக்கப் படம் பார்க்கவும்).

## மேற்கோள்கள்

## புற இணைப்புகள்
* 
* The major classes of somatic sensory receptors

பகுப்பு:புலனுணர்வு ஏற்பிகள்
சித்தி மாவட்டம்

**சித்தி மாவட்டம்** (Sidhi district) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **சித்தி** ஆகும். இது ரேவா கோட்டத்தில் அமைந்துள்ளது.

## மாவட்ட நிர்வாகம்
ரேவா வருவாய் கோட்டத்தில் உள்ள சித்தி மாவட்டம் கோபத் பனாஸ், சுர்ஹட், ராம்பூர் நய்கின், மஜ்ஜௌளி, குஷ்மி மற்றும் பத்பாரா என ஆறு வருவாய் வட்டங்களைக் கொண்டது.

சித்தி மாவட்டம் சித்தி, ராம்பூர், குஷ்மி, சிக்வால், மஜ்ஜௌளி என ஐந்து ஊராட்சி ஒன்றியங்களைக் கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,127,033.   ஆக உள்ளது. கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 23.72%   ஆக உயர்ந்துள்ளது. இம்மாவட்டத்தின் படிப்பறிவு 67.4%  ஆகவும், பெண்களின் படிப்பறிவு 36.0%  ஆகவும் உள்ளது. 

### மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
## இதனையும் காண்க
*மத்தியப் பிரதேச மாவட்டப் பட்டியல்

## மாவட்ட எல்லைகள்

## மேற்கோள்கள்

## வெளி இணைப்புகள்
* சித்தி மாவட்ட இணையதளம் 
* http://www.onefivenine.com/india/villag/Sidhi list of places in Sidhi

பகுப்பு:மத்தியப் பிரதேசத்திலுள்ள மாவட்டங்கள்
மார்பகத்தொய்வு

பெண் **[[கொங்கை|முலைத்]] தொய்வு** (*ptosis*) அல்லது **மார்கத் தொய்வு** என்பது இயற்கையாக முதுமையடைவதால் ஏற்படும் நிகழ்வாகும். ஒரு பெண்ணின் மார்பகம் எத்தனை விரைவாக தொய்வடைகின்றது என்பதும் தொய்வின் அளவும் பலகாரணிகளைச் சார்ந்துள்ளது. புகை பிடித்தல், கருத்தரிப்பு எண்ணிக்கை, ஈர்ப்பு விசை, உயர் உடல் நிறை குறியீட்டெண், பெரிய மார்புக்கச்சை அளவு, குறிப்பிடத்தக்க எடை கூடல் அல்லது இழப்பு ஆகியன முலைத்தொய்வை  பாதிக்கக்கூடியவை.
மாதவிடாய் நின்ற பெண்களுக்கு அவர்களது தோலின் நெகிழ்வு குறைவதால் கூடுதல் தொய்வு ஏற்படும்.  பல பெண்களும் மருத்துவர்களும் தாய்ப்பாலூட்டுவதால் தொய்வு ஏற்படுவதாக தவறாக எண்ணுகின்றனர். தவிரவும் மார்புக்கச்சை அணிவதால் தொய்வு ஏற்படுவதைத் தடுக்கலாம் உனவும் தவறான கருத்து நிலவுகின்றது.

வடிவமைப்பறுவையாளர்கள் முலைத்தொய்வின் தீவிரத்தை முலையடி மடிப்பிலிருந்து முலைக்காம்புள்ள இடத்தைப் பொறுத்து வகைப்படுத்துகின்றனர். மிகவும் மோசமான நிலையில் முலைக்காம்புகள் மடிப்பிற்குக் கீழே தரையை நோக்கி இருக்கும்.

## மேற்சான்றுகள்

## கூடுதல் தகவல்களுக்கு

* Soutien-gorge de sport, in Thierry Adam, Gynécologie du sport. Springer 2012, pp 305–309
* Facteurs de l’évolution morphologique du sein après arrêt du port du soutien-gorge : étude ouverte préliminaire longitudinale chez 50 volontaires. Olivier Roussel; Jean-Denis Rouillon; Université de Franche-Comté. Faculté de médecine et de pharmacie. Thèse d’exercice : Médecine : Besançon : 2009.

பகுப்பு:மார்பக நோய்கள்
பெத்தவடுகூர்

**பெத்தவடுகூர்**  *(Peddavadugur)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும். இக்கிராமம் பெத்தவடுகூர் மண்டலத்தில் அமைந்துள்ளது. 

## புவியியல் அமைப்பு
  
15°01’15’’ வடக்கு 77°40’25’’ கிழக்கு என்ற அடையாள ஆள்கூறுகளில் பெத்தவடுகூர் கிராமம் பரவியுள்ளது. 

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
திகம்கர் மாவட்டம்

**திகம்கர் மாவட்டம்** அல்லது **டிக்கம்கர் மாவட்டம்** (Tikamgarh district) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **[[திகம்கர்]]**  ஆகும். இது சாகர் கோட்டத்தில் புந்தேல்கண்ட் புவியியல் பகுதியில் அமைந்துள்ளது. இந்திய விடுதலைக்கு முன்னர் இம்மாவட்டம் ஓர்ச்சா சமஸ்தானத்தின் பகுதியாக இருந்தது.

இம்மாவட்டத்தின் நிவாரி, ஓர்ச்சா மற்றும் பிரித்திவிபூர் என 3 வருவாய் வட்டங்களைக் கொண்டு 52-வது புதிய நிவாரி மாவட்டம்  1 அக்டோபர் 2018 அன்று நிறுவப்பட்டது.

## பொருளாதாரம்
பொருளாதாரத்தில் மிகவும் பின் தங்கிய 250 இந்திய மாவட்டங்களில் செஹோர் மாவட்டமும் ஒன்றாக இந்திய அரசால் 2006- ஆம் ஆண்டில் அறிவிக்கப்பட்டுள்ளது.
எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின்
பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.

## மாவட்ட நிர்வாகம்
டிக்கம்கர் மாவட்டம் மூன்று உட்கோட்டங்களாகவும்; டிக்கம்கர், பல்தேவ்கர், நிவாரி, பிரிதிவிபூர், ஜாதரா, ஓர்ச்சா, லித்தோரக்காஸ், கர்க்காபூர் மற்றும் பலேரா என ஒன்பது வருவாய் வட்டங்களைக் கொண்டது.
 
மேலும் ஊரக வளர்ச்சி திட்டங்களை நடைமுறைப்படுத்த டிக்கம்கர், பல்தேவ்கர், ஜாதரா, பலேரா, நிவாரி மற்றும் பிரிதிவிபூர் என ஆறு ஊராட்சி ஒன்றியங்களைக் கொண்டுள்ளது.

## அரசியல்
டிக்கம்கர் மாவட்டம் டிக்கம்கர், பிரிதிவிபூர், ஜாதரா, கர்காபூர், நிவாரி என ஐந்து சட்டமன்றத் தொகுதிகளைக் கொண்டுள்ளது. இவ்வைந்து சட்டமன்ற தொகுதிகளும் டிக்கம்கர் நாடாளுமன்ற மக்களவை தொகுதியின் கீழ் வருகிறது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 
1,445,166 ஆக உள்ளது. கிராமப்புறங்களில் 82.71% மக்களும்; நகரப்புறங்களில் 17.29% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 20.13%  ஆக உயர்ந்துள்ளது. மக்கள் தொகையில் 760,355  ஆண்களும்  மற்றும் 684,811 பெண்களும் உள்ளனர். பாலின விகிதம் ஆயிரம் ஆண்களுக்கு   பெண்கள்  வீதம் உள்ளனர். 5,048 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 901 மக்கள் வாழ்கின்றனர். இம்மாவட்டத்தின் சராசரி  படிப்பறிவு 61.43% ஆகவும், ஆண்களின் படிப்பறிவு 71.77%  ஆகவும், பெண்களின் படிப்பறிவு 49.97% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  227,564 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 1,383,475  (95.73 %)  ஆகவும்,  இசுலாமிய சமய  மக்கள் தொகை 44,143   (3.05 %)  ஆகவும்,  கிறித்தவ, சீக்கிய,  சமண, பௌத்த சமய மக்கள் தொகை கணிசமாக உள்ளது.

### மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## மாவட்ட எல்லைகள்

## இதனையும் காண்க
*மத்தியப் பிரதேச மாவட்டப் பட்டியல்
* ஓர்ச்சா சமஸ்தானம்
## மேற்கோள்கள்

## வெளி இணைப்புகள்
* டிக்கம்கர் மாவட்ட இணையதளம் 
*பந்தல்கண்ட் இணையதளம்  
* குடிநீர் பிரச்னையை சமாளிக்க 3 மனைவிகளை கட்டிக் கொள்ளுங்கள் : நீதிபதி சர்ச்சை பேச்சு


பகுப்பு:மத்தியப் பிரதேசத்திலுள்ள மாவட்டங்கள்
பகுப்பு:புந்தேல்கண்ட்
நீளவால் தேவதை

**நீளவால் தேவதை** (*long-tailed sylph*, *Aglaiocercus kingii*) என்பது ஓர் ஓசனிச்சிட்டு குடும்பப் பறவையாகும். இது பொலிவியா, கொலொம்பியா, எக்குவடோர், பெரு, வெனிசுவேலா ஆகிய இடங்களில் காணப்படுகிறது. இதன் வாழிடம் சிறு காடுகளும் வெப்ப மண்டல ஈரலிப்பான மலைப்பகுதியாகும்.

## உசாத்துணை

பகுப்பு:ஓசனிச்சிட்டுகள்
உமரியா மாவட்டம்

**உமரியா மாவட்டம்**,  மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **உமரியா** ஆகும். இது ஷாடோல் கோட்டத்தில் அமைந்துள்ளது.

மத்தியப் பிரதேச மாநிலத்தின் வடகிழக்கில் அமைந்த இம்மாவட்டத்தின் 42% பகுதிகள் காடுகளைக் கொண்டது.

## மாவட்ட நிர்வாகம்
இம்மாவட்டம் பாண்டவபூர், மன்பூர் மற்றும் பாலி என மூன்று வருவாய் உட்கோட்டங்களையும்; உமரியா, சாண்டியா, நவுரோசாபாத், மன்பூர் மற்றும் பாலி என ஐந்து வருவாய் வட்டங்களைக் கொண்டுள்ளது. உமரியா நகராட்சியும், சாண்டியா, நவுரோசாபாத் மற்றும் பாலி என மூன்று நகரப் பஞ்சாயத்துக்களும்; கர்கேலி, மன்பூர் மற்றும் பாலி என மூன்று ஊராட்சி ஒன்றியங்களும் உள்ளது.

## பொருளாதாரம்
பொருளாதாரத்தில் மிகவும் பின் தங்கிய 250 இந்திய மாவட்டங்களில் உமாரியா மாவட்டமும் ஒன்றாக இந்திய அரசால் 2006- ஆம் ஆண்டில் அறிவிக்கப்பட்டுள்ளது.
எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின்
பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது. இம்மாவட்டத்தில் சிறிதளவில் நிலக்கரிச் சுரங்கங்கள் உள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 644,758 ஆக உள்ளது. கிராமப்புறங்களில் 82.85% மக்களும்; நகரப்புறங்களில் 17.15% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 24.96%   ஆக உயர்ந்துள்ளது. மக்கள் தொகையில் 330,674  ஆண்களும்  மற்றும் 314,084 பெண்களும் உள்ளனர். பாலின விகிதம் ஆயிரம் ஆண்களுக்கு   950 பெண்கள்  வீதம் உள்ளனர். 4,076 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்  158 மக்கள் வாழ்கின்றனர். இம்மாவட்டத்தின் சராசரி  படிப்பறிவு 65.89 % ஆகவும், ஆண்களின் படிப்பறிவு 76.02 %  ஆகவும், பெண்களின் படிப்பறிவு 55.23 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  103,414   ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 620,515  (96.24 %)  ஆகவும்,  இசுலாமிய சமய  மக்கள் தொகை  15,966  (2.48 %)  ஆகவும்,  கிறித்தவ, சீக்கிய,  சமண, பௌத்த சமய மக்கள் தொகை கணிசமாக உள்ளது.

### மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார பழங்குடியின மொழிகளும் இம்மாவட்டத்தில் பேசப்படுகிறது.
## இதனையும் காண்க
*மத்தியப் பிரதேச மாவட்டப் பட்டியல்

## மாவட்ட எல்லைகள்

## மேற்கோள்கள்

## வெளி இணைப்புகள்

*  உமரியா மாவட்ட இணையதளம்
*  சைனா புலிகள் காப்பகம், பாண்டவர்கர்
* பார்க்க வேண்டிய இடங்கள்

பகுப்பு:மத்தியப் பிரதேசத்திலுள்ள மாவட்டங்கள்
1,1- இருகுளோரோ-1-புளோரோயீத்தேன்

**1,1- இருகுளோரோ-1-புளோரோயீத்தேன்** *(1,1-Dichloro-1-fluoroethane)* என்பது  C2H3Cl2F என்ற மூலக்கூற்று வாய்ப்பாடு கொண்ட ஒரு ஆலோ அல்கேனாகும். அறியப்பட்டுள்ள இருகுளோரோபுளோரோயீத்தேனின் மூன்று மாற்றியன்களில் இதுவும் ஒரு மாற்றியனாகும்.
 
## பயன்கள்

குளிர்பதன வேதிப்பொருளாக 1,1- இருகுளோரோ-1-புளோரோயீத்தேன் பயன்படுத்தப்படுகிறது. ஆர்-141பி, எச்.சி.எப்.சி-141பி என்ற பெயர்களில் இச்சேர்மம் பயன்படுத்தப்படுகிறது.

## இயற்பியல் மற்றும் வேதியியல் பண்புகள்

*எளிதில் தீப்பற்றாது
*நிறமற்றது
*வளிமண்டலச் சூழலில் நீர்மமாக காணப்படுகிறது. 
*ஈதரின் மணம் கொண்டது.
*எளிதில் ஆவியாகும்.
*இத்திரவம் ஐதரோகுளோரோபுளோரோகார்பன் குடும்பத்தைச் சேர்ந்த வேதிப்பொருளாகும்.

## மேற்கோள்கள்

பகுப்பு:கரிம ஆலைடுகள்
பகுப்பு:குளிர்பதனூட்டிகள்
பகுப்பு:பைங்குடில் வளிமங்கள்
பகுப்பு:ஆலசனேற்ற கரைப்பான்கள்
பகுப்பு:குளோரோபுளோரோ ஆல்க்கேன்கள்
பாண்டிமழவன்

**பாண்டிமழவன்** என்பவன் பாண்டியநாட்டு குலசேகர சிங்கையாரியன் என்னும் இளவரசனை யாழ்ப்பாணத்துக்கு அழைத்துச்சென்று யாழ்ப்பாண அரசராக முடிசூட்டி யாழ்ப்பாண அரசு தோன்ற காரணமாய் இருந்தவன்.

## வரலாறு
இவன் தமிழ்நாட்டின் பொன்பற்றியூரை சேர்ந்தவனென கைலாய மாலை, வைபவமாலை போன்ற நூல்கள் கூறுகின்றன. அதனால் இவனை பொன்பற்றியூர் பாண்டிமழவன் எனக்கூறுகின்றனர்.

## மூல நூல்கள்

### மேற்கோள்கள்


பகுப்பு:யாழ்ப்பாண வரலாறு
பகுப்பு:யாழ்ப்பாண அரசு
ஊதா வால் தேவதை

**ஊதா வால் தேவதை** (*violet-tailed sylph*, *Aglaiocercus coelestis*) என்பது ஓர் ஓசனிச்சிட்டுக் குடும்பப் பறவை ஆகும். இது கொலொம்பியா, எக்குவடோர் ஆகிய இடங்களில் காணப்படுகிறது. ஊதா வால் தேவதை  உயரமான இடத்தில் வாழ்கிறது.

## உசாத்துணை

## வெளி இணைப்புகள்
*Violet-tailed Sylph photos ; Article w/RangeMaps  InfoNatura NatureServe
*Violet-tailed Sylph videos on the Internet Bird Collection
*Photo-High Res ; Article  chandra.as.utexas.edu&ndash;"Birds of Ecuador"

பகுப்பு:ஓசனிச்சிட்டுகள்
ஹர்தா மாவட்டம்

**ஹர்தா மாவட்டம்** (Harda District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் ஹர்தா ஆகும். போபால் நகரத்திலிருந்து ஹர்தா நகரம் 168 கி மீ தொலைவில் உள்ளது. இது நர்மதாபுரம் கோட்டத்தில் அமைந்துள்ளது.

நர்மதை ஆற்று சமவெளியில் ஹர்தா மாவட்டத்தின் வடக்கு எல்லையாக நர்மதை ஆறு உள்ளது. இம்மாவட்டத்தின் தெற்கில் சத்புரா மலைத்தொடர்
அமைந்துள்ளது. இம்மாவட்டத்தின் மொத்த பரப்பளவில் 50% காடுகளைக் கொண்டது. நர்மதை, கஞ்சால் மற்றும் மாசக் ஆறுகள் இம்மாவட்டத்தில் பாய்கிறது.

## மாவட்ட நிர்வாகம்
ஹர்தா மாவட்டம் ஒன்பது வருவாய் வட்டங்களையும், மூன்று நகராட்சிகளையும், 567 கிராமங்களையும், மூன்று ஊராட்சி ஒன்றியங்களையும் கொண்டுள்ளது.
## இதனையும் காண்க
*மத்தியப் பிரதேச மாவட்டப் பட்டியல்

## மாவட்ட எல்லைகள்

## மேற்கோள்கள்

## வெளி இணைப்புகள்
* ஹர்தா மாவட்ட இணையதளம்

பகுப்பு:மத்தியப் பிரதேசத்திலுள்ள மாவட்டங்கள்
செம்பழுப்பு வால் ஓசனிச்சிட்டு

**செம்பழுப்பு வால் ஓசனிச்சிட்டு** (*rufous-tailed hummingbird*, *Amazilia tzacatl*) என்பது நடுத்தர அளவு ஓசனிச்சிட்டு குடும்ப பறவையாகும். இது கிழக்கு-மத்திய மெக்சிக்கோ, நடு அமெரிக்கா, கொலொம்பியா, வெனிசுவேலா, எக்குவடோர் பெருவின் எல்லை வரையான பகுதிகளில் இனப் பெருக்கம் செய்கிறது. இது பரந்த இடங்கள், ஆற்றங்கரைகள், சிறு காடுகள், கானகம், காடு ஓரங்கள், காப்பி தோட்டங்கள்,  உயரமான தோட்டங்கள் போன்ற இடங்களில் வாழ்கின்றது.

## உசாத்துணை

## வெளி இணைப்புகள்

* 
* Detailed Report w/Range Maps  InfoNatura NatureServe
* Photo-Medium Res ; Article  chandra.as.utexas.edu&ndash;"Birds of Ecuador"
* 
* 

பகுப்பு:ஓசனிச்சிட்டுகள்
அனா ஓசனிச்சிட்டு

**அனா ஓசனிச்சிட்டு** (*Anna's hummingbird*, *Calypte anna*) என்பது நடுத்தர அளவுள்ள, வட அமெரிக்காவின் மேற்கு கடற்கரைப்பகுதியை தாயகமாகக் கொண்ட ஓசனிச்சிட்டு ஆகும். இப்பறவைக்கு அனா மசீனா என்பவரின் பெயரைக் கொண்ட பெயர் அமைந்துள்ளது.

அனா ஓசனிச்சிட்டு  நீளமுடையது. இது வானவில் போன்று மாறும் பழுப்பு-பச்சை பின்புறத்தையும், மங்கிய சாம்பல் நிறத்தை நெஞ்சு, வயிற்றுப் பகுதிகளிலும், விலாவில் பச்சை நிறத்தையும் கொண்டு காணப்படுகிறது. இதனுடைய அலகு நீண்டு, நேராக, அகன்று காணப்படுகின்றது.

## உசாத்துணை

## வெளி இணைப்புகள்

* Naturesongs.com: Anna's Hummingbird
* Anna's Hummingbird Species Account – Cornell Lab of Ornithology
* Anna's Hummingbirds in flight taken with high speed flash
* 
* Anna's Hummingbird nests in central CA
* Anna's Hummingbird nests in southern CA 
* Anna's Hummingbirds , information on winter habitat and feeding 
* 

பகுப்பு:அமெரிக்கப் பறவைகள்
பகுப்பு:ஓசனிச்சிட்டுகள்
1,2-இருகுளோரோபுரொப்பேன்

**1,2-இருகுளோரோபுரொப்பேன்** *(1,2-Dichloropropane)* என்பது C3H6Cl2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்றதும் எளிதில் தீப்பற்றக்கூடியதுமான இச்சேர்மம் ஒரு குளோரோகார்பன் என வகைப்படுத்தப்பட்டுள்ளது. இனிய மணம் கொண்ட இச்சேர்மம், கரிம குளோரின் சேர்மமான எபிகுளோரோவைதரின் தயாரிக்கும்போது உடன் விளைபொருளாகக் கிடைக்கிறது.

## பயன்கள்

பெர்குளொரோயெத்திலீன் மற்றும் குளோரினேற்றம் பெற்ற பிற வேதிப்பொருட்கள் தயாரிக்கும் போது இடைநிலைப் பொருளாகவும் 1,2-இருகுளோரோபுரொப்பேன் கிடைக்கிறது.  மண்புகை நஞ்சாகவும் வேதியியல் இடைநிலையாகவும் இது ஒருகாலத்தில் பயன்படுத்தப்பட்டது. மேலும் இது தொழிலகக் கரைப்பான், சாயம் நீக்கி, மெருகுப் பூச்சு மற்றும் மரப்பூச்சு நீக்கி போன்ற பயன்பாடுகளையும் கொண்டுள்ளது. தற்பொழுது இவற்றில் சில பயன்கள் வழக்கொழிந்துவிட்டன.

## புற்றுநோய் ஊக்கி

யப்பானின்  அச்சிடும் நிறுவன  ஊழியர்கள் மத்தியில், காணப்பட்ட பித்த நாளப்புற்றுநோயை தொடர்ந்து ஆராய்ந்த யப்பான் சுகாதாரம் மற்றும் தொழிலாளர் நலன் அமைச்சகம் மார்ச்சு 2013 இல் ஒர் அறிக்கையை வெளியிட்டது. அச்சிடும்நிறுவனத் தொழிலாளர்கள் பயன்படுத்திய தூய்மையாக்கிகளில் 1,2-இருகுளோரோபுரொப்பேன் கலந்திருக்கிறது.  1,2-இருகுளோரோபுரொப்பேனை ஒரு புற்றுநோய் ஊக்கி என்பதற்கு இவையே நியாயமான ஆதாரமாகும் என்று அந்த அறிக்கை தெரிவிக்கிறது

கல்லீரல் மற்றும் மடிச்சுரப்பிகளில் கட்டி வளர்ச்சிக்கும் 1,2-இருகுளோரோபுரொப்பேன்  காரணமகிறதென  விலங்குகள் குறித்த ஆய்வுகளில் இருந்து பெறப்பட்ட தரவுகள் காட்டுகின்றன. மேலும், விலங்குகள் குறித்த தொடர் ஆய்வுகளின் நச்சுத்தன்மை சுவாசத் தரவுகளும் இதை உறுதிப்படுத்துவதாக தொழில் பாதுகாப்பு மற்றும் சுகாதார தேசிய நிறுவனம் தெரிவிக்கிறது.

## மேற்கோள்கள்

பகுப்பு:கரிம ஆலைடுகள்
பகுப்பு:குளோரோ ஆல்க்கேன்கள்
பகுப்பு:இனிப்பு மணம் கொண்ட இரசாயனங்கள்
சில்வியா ரத்னசாமி

**சில்வியா ரத்னசாமி** (பிறப்பு: 1975) பெல்ஜிய-இந்திய கணினி விஞ்ஞானி ஆவார். இவர் டி . எச் . டி  என்று அறியபடுகின்ற பரம்பிய ஹஷ் அட்டவனையை கண்டுபிடித்த ஆய்வலர்களுள் ஒருவராக அறியபடுகிறார் , தற்போது கலிபோர்னியா பல்கலைக்கழகத்தில் உதவி பேராசிரியராக பணியாற்றுகிறார். 
இந்தியாவின் புனே பல்கலைக் கழகத்தில் தனது இளங்கலை பட்டம்  பெற்றார், பின்னர் UC பெர்கேலியில்  முனைவர் ஆய்வுப் பணியை மேற்கொண்டார். ஸ்காட் ஷங்கர் இவரது முனைவர் ஆய்வுப் பணி ஆலோசகரர் ஆவர் .  2011இல் சில்வியா UC பெர்கேலியில் உதவிப் பேராசிரியராக பணியாற்ற தொடங்கினார்.

## மேற்கோள்கள்
*http://www.eecs.berkeley.edu/Highlights/newfaculty/
*https://www.eecs.berkeley.edu/~sylvia/papers/thesis.pdf
*http://www.eecs.berkeley.edu/Highlights/newfaculty/
*http://span.cs.berkeley.edu/people.html

பகுப்பு:பெல்ஜிய அறிவியலாளர்கள்
பகுப்பு:வாழும் மக்கள்
பகுப்பு:பெண் கண்டுபிடிப்பாளர்கள்
காஞ்சிபுரம் தேவசேனாபதீசுவரர் கோயில்

**காஞ்சிபுரம்  தேவசேனாபதீசுவரர் கோயில் (தேவசேனாபதீசம் (குமர கோட்டம்)** என்றழைக்கப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும், காஞ்சி குமரக் கோட்டத்தினுள் (ஈசுவரர்)  கிழக்கு பார்த்த சன்னதியாக உள்ள  இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:    தேவசேனாபதீஸ்வரர்.
* வழிபட்டோர்: முருகன்.

## தல வரலாறு
முருகக் கடவுள் - பிரணவத்திற்கு பொருள் தெரியாத பிரம்மனை சிறையிலடைத்துவிட்டு, அவன் தொழிலை தான் மேற்கொண்டார். இறைவனின் ஆணைப்படி பிரம்மனை விடுதலை செய்த முருகன், தன் தந்தையாகிய சிவபெருமானின் கட்டளையை முதற்கண் மறுத்தமையால், பரிகாரமாக காஞ்சிக்கு வந்து, தான் தேவசேனாபதியாதலின், தேவசேனாபதீசுவரர் என்ற பெயரில் சிவலிங்கம் தாபித்து தவத்தை மேற்கொண்டார். இதுவே "தேவசேனாபதீசம்" எனப்படுகிறது.

## அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின்  தலைநகரான பெரிய காஞ்சிபுரம் நடுப் பகுதியான மேற்கு ராச வீதியில் உள்ள காஞ்சி சுப்பிரமணியர் கோயிலின் (குமரக் கோட்டத்தின்) அகத்தில் இக்கோயில் அமைந்துள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ கிலோமீட்டர்  தொலைவிலுள்ள  காஞ்சி கச்சபேசத்தின் வடக்கில் சிறிது தூரம் சென்றால் இக்கோயிலை அடையலாம்.

## இவற்றையும் காண்க
* காஞ்சிபுரம் சுப்பிரமணியர் கோயில் (குமரகோட்டம் (செனாதீச்வரம்)

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
சத்தர்பூர் மாவட்டம்

**சத்தர்பூர் மாவட்டம்** (Chhatarpur District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் சத்தர்பூர் ஆகும். இது சாகர் கோட்டத்தில் புந்தேல்கண்ட் புவியியல் பகுதியில் அமைந்துள்ளது. இம்மாவட்டத்தில் உலகப் புகழ் பெற்ற கஜுராஹோ கோயில்களின் தொகுப்புகள் உள்ளது.

## மாவட்ட நிர்வாகம்
மாநிலத் தலைநகரம் போபாலிருந்து 336 கிலோ மீட்டர் தொலைவில், மத்தியப் பிரதேச -  உத்தரப் பிரதேச மாநில எல்லையில் அமைந்த சத்தர்பூர் மாவட்டம், ஆறு உட்கோட்டங்களும், 11 வருவாய் வட்டங்களும், 8 ஊராட்சி ஒன்றியங்களும், 3 நகராட்சிகளும், 12 நகரப் பஞ்சாயத்துகளும் கொண்டது.

## பொருளாதாரம்
வறண்ட வானிலை கொண்டடது இம்மாவட்டம்.  பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றான சத்தர்பூர் மாவட்டமும்  இந்திய அரசால் 2006- ஆம் ஆண்டில் அறிவிக்கப்பட்டுள்ளது.
எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின்
பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.

## சுற்றுலா
[thumb|250px|right|[கஜுராஹோ கோயில்]] 
உலகப் பாரம்பரியக் களங்களில் ஒன்றான கஜுராஹோ கோயில்களின் சிற்பங்களை காண உலகம் முழுவதிலிருந்து சுற்றுலாப் பயணிகள் வருகின்றனர். இங்குள்ள கந்தாரிய மகாதேவர் கோயில் மற்றும்
இலக்குமணன் கோயில்கள் இந்தியக் கோயில் கட்டிடக் கலைக்கும், சிற்பங்களுக்கும் புகழ் பெற்றவைகள் ஆகும்.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,762,375 ஆக உள்ளது. கிராமப்புறங்களில் 77.36% மக்களும்; நகரப்புறங்களில் 22.64% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 19.51%  ஆக உயர்ந்துள்ளது. மக்கள் தொகையில் 936,121  ஆண்களும்  மற்றும் 826,254 பெண்களும் உள்ளனர். பாலின விகிதம் ஆயிரம் ஆண்களுக்கு   883  பெண்கள்  வீதம் உள்ளனர். 8,687 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 203  மக்கள் வாழ்கின்றனர். இம்மாவட்டத்தின் சராசரி  படிப்பறிவு 63.74 % ஆகவும், ஆண்களின் படிப்பறிவு 72.66 %  ஆகவும், பெண்களின் படிப்பறிவு 53.59 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை   282,794  ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை  1,676,918 (95.15 %)  ஆகவும்,  இசுலாமிய சமய  மக்கள் தொகை  70,351  (3.99 %)  ஆகவும்,  கிறித்தவ, சீக்கிய,  சமண, பௌத்த சமய மக்கள் தொகை கணிசமாக உள்ளது.

### மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## இதனையும் காண்க
* கஜுராஹோ
* கந்தாரிய மகாதேவர் கோயில்
* இலக்குமணன் கோயில்
* கஜூரஹோ சித்திரகுப்தர் கோயில்
* கஜூரஹோ நந்திக்கோவில்
* மத்தியப் பிரதேச மாவட்டப் பட்டியல்

## மாவட்ட எல்லைகள்

## மேற்கோள்கள்

## வெளி இணைப்புகள்
* சத்தர்பூர் மாவட்ட இணையதளம்


பகுப்பு:மத்தியப் பிரதேசத்திலுள்ள மாவட்டங்கள்
பகுப்பு:புந்தேல்கண்ட்
மனித விலாக் கூடு

**விலாக்கூடு** (*rib cage*) அனைத்து முதுகெலும்பிகளின் (விலக்கு:லேம்ப்ரே எனப்படும் மஞ்சள் புழு)  மார்பு பகுதி  எலும்புகளின் கட்டமைப்பாகும்.  முள்ளந்தண்டு நிரல், விலா எலும்புகள்,  மார்புப் பட்டை யெலும்புகளால் உருவாகியுள்ள இந்த விலாக்கூட்டினுள் இதயமும்  நுரையீரல்களும் பாதுகாப்பாக வைக்கப்பட்டுள்ளன. மனிதர்களில், விலாக்கூடு, அல்லது **மார்புக் கூடு**  (*thoracic cage*), எலும்புகளாலும்  குருத்தெலும்புகளாலும் ஆனது; இது நெஞ்சுக் குழியைச் சூழ்ந்துள்ளது.  மார்பு வளையத்தைத் (தோள் வளையம்) தாங்கி    மனித எலும்புக் கூட்டின் கருவப் பகுதியாக விளங்குகின்றது. வழக்கமாக மனித விலாக்கூட்டில் 24 விலா எலும்புகளும் மார்புப் பட்டையெலும்பும்  விலாக்கசியிழையமும் 12 மார்பு முள்ளெலும்புகளும் உள்ளன.  தொடர்புடைய தசைநார்ப்பட்டை மற்றும் தசைகளுடன்  தோலும் இணைந்த  விலாக்கூடு  மார்புச் சுவர் ஆகின்றது; இந்த மார்புச் சுவருடன் கழுத்து,  மார்பகம்,  வயிற்றின் மேற்பாகம், முதுகு ஆகியவற்றின் தசைகள் இணைக்கப்பட்டுள்ளன.

பகுப்பு:உடற்கூற்றியல்
பகுப்பு:அச்செலும்புக்கூடு
பகுப்பு:எலும்புகள்
மார்பெலும்பு

**மார்பு எலும்பு** அல்லது **மார்புப் பட்டை யெலும்பு** (sternum) முன்புற மார்பின் நடுப்பகுதியில் *கழுத்துப் பட்டை* போன்ற வடிவத்தில் அமைந்துள்ள நீண்ட, தட்டையான எலும்பாகும். இது  விலா எலும்புகளுடன்  குருத்தெலும்பு வழியாக இணைக்கப்பட்டு  விலாக் கூட்டின் முன்புறத்தை உருவாக்குகின்றது. இதன்மூலம் உருவாகும் விலா எலும்புக் கூடு, இதயம், நுரையீரல்கள்,மற்றும் முதன்மைக்  குருதிக்குழல்கள் காயப்படாமலிருக்க பாதுகாப்பு வழங்குகின்றது. மார்பெலும்பு மூன்று பகுதிகளாலானது: மனுபிரியம், உடல், மற்றும் சிஃபாய்டு நீட்டம்.

மருத்துவச்சொல்லான இசுடெர்னம், மார்பு என்பதற்கான கிரேக்க மொழிச் சொல்லிலிருந்து பெறப்பட்டுள்ளது.

## இவற்றையும் பார்க்கவும்
* மனித எலும்புகள் பட்டியல்

## மேற்சான்றுகள்

பகுப்பு:எலும்புகள்
பகுப்பு:உடற்கூற்றியல்
பகுப்பு:அச்செலும்புக்கூடு
3- புரோமோபென்சால்டிகைடு

**3- புரோமோபென்சால்டிகைடு** *(3-Bromobenzaldehyde)* என்பது  C7H5BrO  என்ற மூலக்கூற்று வாய்ப்பாடு கொண்ட  ஒரு கரிம வேதியியல் சேர்மமாகும். சாதாரண வெப்பநிலை மற்றும் அழுத்தத்தில் இச்சேர்மம் நிலைப்புத்தன்மை கொண்ட சேர்மமாக இருக்கிறது. தெளிவான மஞ்சள் நிறத்தில் திரவமாக இச்சேர்மம் காணப்படுகிறது.

## மேற்கோள்கள்

பகுப்பு:பென்சால்டிகைடுகள்
பகுப்பு:3-புரோமோபீனைல் சேர்மங்கள்
மேக்ரோமோமைசின் பி

**மேக்ரோமோமைசின் பி** (*Macromomycin B*) என்பது C12H11NO5 என்ற மூலக்கூற்று வாய்ப்பாடு கொண்ட  ஒரு கரிம வேதியியல் சேர்மமாகும். இச்சேர்மம் ஒரு நுண்ணுயிர் எதிர்ப்பியாகவும் புற்றுநோய் எதிர்ப்பியாகவும் செயல்படுகிறது.

## மேற்கோள்கள்

பகுப்பு:நுண்ணுயிர் எதிர்ப்பிகள்
தமோ மாவட்டம்

**தமோ மாவட்டம்** (Damoh District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **[[தமோ]]** ஆகும். இது சாகர் கோட்டத்தில் புந்தேல்கண்ட் புவியியல் பகுதியில் அமைந்துள்ளது.

## மாவட்ட நிர்வாகம்
தமோ மாவட்டம் நான்கு வருவாய் உட்கோட்டங்களும்; தமோ, ஹட்டா, பதாரியா, ஜபேரா, பதேரா, பட்டியாகர் மற்றும் தெண்டுகேடா என வருவாய் வட்டங்களும்; இரண்டு நகராட்சிகளும்; நான்கு நகரப் பஞ்சாயத்துக்களும்; 460 பஞ்சாயத்து கிராமங்களும்; 1229 கிராமங்களும் கொண்டது. தமோ, ஹட்டா, பதாரியா, ஜபேரா,  பதேரா, பட்டியாகர் மற்றும் தெண்டுகேடா என ஏழு ஊராட்சி ஒன்றியங்களையும் கொண்டது.

## அரசியல்
இம்மாவட்டம் பதாரியா, தமோ, ஜபேரா மற்றும் ஹட்டா என நான்கு மத்தியப் பிரதேச சட்டமன்றத் தொகுதிகளைக் கொண்டது. இந்நான்கு சட்டமன்றத் தொகுதிகளும் தமோ நாடாளுமன்ற மக்களவைத் தொகுதியின் கீழ் வருகிறது.

## பொருளாதாரம்
வறண்ட வானிலை கொண்டது இம்மாவட்டம்.  பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றாக தமோ மாவட்டம்  இந்திய அரசால் 2006- ஆம் ஆண்டில் அறிவிக்கப்பட்டுள்ளது.
எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின்
பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  1,264,219 ஆக உள்ளது. கிராமப்புறங்களில் 80.18% மக்களும்; நகரப்புறங்களில் 19.82% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 16.63%   ஆக உயர்ந்துள்ளது. மக்கள் தொகையில் 661,873  ஆண்களும்  மற்றும் 602,346 பெண்களும் உள்ளனர். பாலின விகிதம் ஆயிரம் ஆண்களுக்கு  910 பெண்கள்  வீதம் உள்ளனர்.  7,306  சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 173 மக்கள் வாழ்கின்றனர். இம்மாவட்டத்தின் சராசரி  படிப்பறிவு 69.73% ஆகவும், ஆண்களின் படிப்பறிவு 79.27%  ஆகவும், பெண்களின் படிப்பறிவு 59.22% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  
191,968 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 1,186,420  (93.85 %)  ஆகவும்,  இசுலாமிய சமய  மக்கள் தொகை  47,966   (3.79 %)  ஆகவும்,  சமண சமய மக்கள் தொகை 25,005 (1.98 %)  ஆகவும், கிறித்தவ, சீக்கிய,  பௌத்த சமய மக்கள் தொகை கணிசமாக உள்ளது.

### மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
## இதனையும் காண்க
*மத்தியப் பிரதேச மாவட்டப் பட்டியல்

## மாவட்ட எல்லைகள்

## மேற்கோள்கள்

## வெளி இணைப்புகள்

* தமோ மாவட்ட இணையதளம்


பகுப்பு:மத்தியப் பிரதேசத்திலுள்ள மாவட்டங்கள்
பகுப்பு:புந்தேல்கண்ட்
பனிச்சை மரம்

**பனிச்சை மரம்** (*Diospyros*) இத்தாவரம் பூக்கும் தாவர இனம் ஆகும். இத்தாவரம் கொத்துக்கொத்தான இலைகளைக் கொண்ட உலகில் பல இடங்களிலும் காணப்படுகிறது. இது ஒரு வெப்ப மண்டல மற்றும் மித வெப்ப மண்டலப் பகுதில் வளரும் கருங்காலி போன்ற மரம் போன்ற பலகைகளைக் கொண்டுள்ளது. இவற்றில் 700 வகைகள் உலகம் முழுவதிலும் காணப்படுகிறது. இவற்றின் கனிகளை அணிகலன்களாக பயன்படுத்துகின்றனர்.
## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:மரங்கள்
சியோப்பூர் மாவட்டம்

**சியோப்பூர் மாவட்டம்**  (Sheopur District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **[[சியோப்பூர்]]** ஆகும். விஜய்ப்பூர், கராஹல் மற்றும் பதோதா மற்ற நகரங்கள் ஆகும். இது சம்பல் கோட்டத்தில் அமைந்துள்ளது.

இம்மாவட்டத்தில் குனோ வனவிலங்கு சரணாலயம் அமைந்துள்ளது.

மத்தியப் பிரதேச மாநிலத்தில் பழங்குடி மக்கள் அதிகம் வாழும் 21 மாவட்டங்களில் சியோப்பூர் மாவட்டமும் ஒன்றாகும்.

## பொருளாதாரம்
வறண்ட வானிலை கொண்டது இம்மாவட்டம்.  பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றாக தமோ மாவட்டம்  இந்திய அரசால் 2006- ஆம் ஆண்டில் அறிவிக்கப்பட்டுள்ளது.
எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின்
பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.

## மாவட்ட நிர்வாகம்
சியோப்பூர் மாவட்டம் மூன்று வருவாய் உட்கோட்டங்களும்; சியோப்பூர், பரோடா, விஜய்ப்பூர், வீர்பூர் மற்றும் கரஹல் என ஐந்து வருவாய் வட்டங்களையும் கொண்டது.
இம்மாவட்டம் சியோப்பூர், விஜய்பூர் மற்றும் கரஹல் என மூன்று ஊராட்சி ஒன்றியங்களையும், சியோப்பூர், பரோடா மற்றும் விஜய்பூர் என மூன்று நகராட்சிகளையும் கொண்டுள்ளது.

## அரசியல்
சியோப்பூர், பரோடா, விஜய்ப்பூர், வீர்பூர், காரஹல் என 
இம்மாவட்டம் சியோப்பூர் மற்றும் விஜய்ப்பூர் என இரண்டு சட்டமன்ற தொகுதிகளைக் கொண்டுள்ளது. இவ்விரண்டு சட்டமன்ற தொகுதிகளும் மொரேனா மக்களவைத் தொகுதிக்குட்பட்டது.

## மக்கள் தொகையியல்
2011-ஆம் ஆண்டி மக்கட்தொகை கணக்கெடுப்பின் படி, சியோப்பூர் மாவட்ட மக்கள் தொகை 687,952 ஆகும். கடந்த பத்தாண்டுகளில் (2001 - 2011) மக்கள் தொகை வளர்ச்சி விகிதம் 22.96% ஆக உயர்ந்துள்ளது.
6606 சதுர கிலோ மீட்டர் பரப்பளவு கொண்ட சியோப்பூர் மாவட்டத்தின் மக்கள் அடர்த்தி ஒரு சதுர கிலோ மீட்டருக்கு 104 ஆக உள்ளது.
ஆகும். பாலினவிகிதம் ஆயிரம் ஆண்களுக்கு 902 பெண்கள் வீதம் உள்ளனர்.
மாவட்டத்தின் சராசரி எழத்தறிவு 58.02% ஆக உள்ளது. 
## மாவட்ட எல்லைகள்

## இதனையும் காண்க
* குனோ வனவிலங்கு சரணாலயம்
*மத்தியப் பிரதேச மாவட்டப் பட்டியல்
## மேற்கோள்கள்

## வெளி இணைப்புகள்
*சியோப்பூர் மாவட்ட இணையதளம்

பகுப்பு:மத்தியப் பிரதேசத்திலுள்ள மாவட்டங்கள்
செட்டூரு

**செட்டூரு** *(Settur)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலம் ஆகும்.
 
## புவியியல் அமைப்பு

14.4500° வடக்கு 76.9833° கிழக்கு என்ற அடையாள ஆள்கூறுகளில் செட்டூரு பரவியுள்ளது.மேலும் கடல்மட்டத்தில் இருந்து சராசரியாக் 551 மீட்டர்கள் உயரத்தில் இந்நகரம் உள்ளது.
 
## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி: செட்டுரு மண்டலத்தில் 7564 குடும்பங்களைச் சேர்ந்த 38,281 பேர் வாழ்ந்தனர். மொத்த மக்கள் தொகையில் 19,493 பேர் ஆண்கள் மற்றும் 18,788 பேர் பெண்கள் ஆவர். 5920 பேர் ஆறு வயதுக்கு உட்பட்டவர்களாக இருந்தனர். அவர்களில் 3032 பேர் சிறுவர்கள் மற்றும் 2888 பேர் சிறுமிகள் ஆவர். கல்வியறிவு பெற்றவர்கள் மொத்தமாக 16,538 பேர் இங்கு வாழ்ந்தனர்.

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
கருவுறலும் ஈனுதலும்

உயிரியலிலும் மாந்த மருத்துவத்திலும் **கருவுறலும் ஈனலும்** (*gravidity and parity*) என்ற இந்த இரண்டு சொற்களும் பெண்ணொருவருக்கு எத்தனை முறை கருவுற்றார் (*gravidity*) என்பதையும் எத்தனை முறை நிலைத்த கரு ஆயுட்காலம் எட்டிய கருத்தரித்தல்களையும் (parity) குறிக்கின்றன. இந்தச் சொற்கள் இணைந்தே வழங்கப்படுகின்றன; சிலநேரங்களில் பெண்ணின் மகப்பேறு வரலாறு குறித்த கூடுதல் தகவல்களைத் தரக்கூடிய  சொற்களும் சேர்க்கப்படுகின்றன. இந்தச் சொற்களைப் பயன்படுத்தும்போது:
* கருவுறல் (Gravida) பெண் கருவுற்ற எண்ணிக்கையைக் குறிக்கும்; இதில் எத்தனை முழுமையடைந்தன என்பதை பொருட்படுத்தாது.  தற்போதையக் கருவுறலும் கணக்கில் கொள்ளப்படும்.  
* ஈனல் (Parity), அல்லது "பாரா" 20-வாரங்களுக்கு மேலானப் (ஐக்கிய இராச்சியத்தில் >24)  பிறப்புக்களின் எண்ணிக்கையைக் குறிக்கும் (இதில் நிலைத்த மற்றும் நிலையற்ற சாப்பிள்ளையும் அடங்கும்)  இரட்டை, மூன்று போன்று பல்லெண்ணிக்கை கருத்தருத்தல்கள் *ஒன்று* என்றே கணக்கில் எடுத்துக் கொள்ளப்படும்.  
* கருக்கலைப்பு (*Abortus*) எக்காரணம் கொண்டும் கருக்கலைந்த எண்ணிக்கையைக் குறிக்கும்; இதில் தூண்டப்பட்ட கருக்கலைப்புகளும் கருச்சிதைவுகளும் சேர்க்கப்படுகின்றன. சில நேரங்களில் எந்தக் கருவும் இழக்கப்படவில்லை எனில் இச்சொல் பயன்படுத்தப்படாது. சாப்பிள்ளைகள் இந்தக் கணக்கில் எடுத்துக் கொள்ளப்படுவதில்லை.
## மேற்சான்றுகள்

பகுப்பு:இனப்பெருக்கம்
பகுப்பு:பெண்கள் மருத்துவம்
பகுப்பு:மக்கள் தொகையியல்
கும்மகட்டா

**கும்மகட்டா** *(Gummagatta)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும். இக்கிராமம் கும்மகட்டா மண்டலத்தில் அமைந்துள்ளது. 
 
## புவியியல் அமைப்பு
 
14°34’15’’ வடக்கு 76°51’24’’ கிழக்கு என்ற அடையாள ஆள்கூறுகளில் கும்மகட்டா பரவியுள்ளது.
 
## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி கும்மகட்டா மண்டலத்தின் மக்கள்தொகை 6279 ஆகும். மொத்த மக்கள் தொகையில் 3242 பேர் ஆண்கள் மற்றும் 3037 பேர் பெண்கள் ஆவர். 786 பேர் ஆறு வயதுக்கு உட்பட்டவர்களாக இருந்தனர். அவர்களில் 423 பேர் சிறுவர்கள் மற்றும் 363 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 858 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 3014 பேர் அதாவது 54.87 சதவீதம் ஆக இருந்தது.

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
காஞ்சிபுரம் மார்க்கண்டேசுவரர் கோயில்

**காஞ்சிபுரம் மார்க்கண்டேசுவரர் கோயில் (மார்க்கண்டேசம், (ஏகம்பம்)** எனப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும், இம்மூர்த்தியை மார்க்கண்டேயர் வழிபட்டதாக அறியப்படும் இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:    மார்க்கண்டேஸ்வரர்.
* வழிபட்டோர்: மார்க்கண்டேயர்.

## தல வரலாறு
மார்க்கண்டேய முனிவர் ஓர் காலத்தில் சலப்பிரளயம் (பெருவெள்ளம்) வந்தபோது அதில் நீந்திவந்து ஓர் புகலிடம் காணாது மனம் வருந்திப் பார்க்க காஞ்சியிலுள்ள வேதசுவரூபமாகிய மா விருடம் வளர்ந்து சலப்பிரளயத்தின் மேல் தோன்றியது அதுகண்டு அதனைப் பிடித்துக் கொண்டு காஞ்சியிலிருந்து ஆரம்பமாகிய யாவையும் ஆம்ர நாதரையும் (ஏகாம்பர நாதரை) கண்டு களித்துப்பின்னர் தமது பெயரால் பூசித்தனர்.

## அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின்  தலைநகரான பெரிய காஞ்சிபுரம் எனப்படும் சிவகாஞ்சியில் உள்ள காஞ்சி ஏகாம்பரநாதர் கோயிலின் அகத்தில் முதல் பிரகார வடக்கு பக்கத்தில் மத்தளமாதவேசத்திற்கு அருகில் இம்மூர்த்தி அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து வடக்கில் சிறிது தூரம் சென்றால் இக்கோயிலை (காஞ்சிபுரம் ஏகாம்பரநாதர் கோயில்) அடையலாம்.

## இவற்றையும் காண்க
* காஞ்சிபுரம் ஏகாம்பரநாதர் கோயில் (ஏகம்பம்)

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி ஏகாம்பரநாதர் திருக்கோவில் படிமம். 

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
பொம்மனகல்

**பொம்மனகல்** *(Bommanahal)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத் தலைமையிடத்தில் இருக்கும் ஒரு கிராமம் மற்றும் மண்டலம் ஆகும்.
 
## புவியியல் அமைப்பு
  
14.993820° வடக்கு 76°9783900’’ கிழக்கு என்ற அடையாள ஆள்கூறுகளில் பொம்மனகல் பரவியுள்ளது. 

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி பொம்மனகல் கிராமத்தின் மக்கள்தொகை 4952 ஆகும். மொத்த மக்கள் தொகையில் 2508 பேர் ஆண்கள் மற்றும் 2444 பேர் பெண்கள் ஆவர். பாலின விகிதம் 1000 ஆண்களுக்கு 975 பெண்கள்  என்ற நிலை இருந்தது. 582 பேர் ஆறு வயதுக்கு உட்பட்டவர்களாக இருந்தனர். அவர்களில் 283 பேர் சிறுவர்கள் மற்றும் 299 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 1057 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 2911 பேர் அதாவது 66.61 சதவீதம் ஆக இருந்தது. இது நாட்டின் சராசரி கல்வியறிவான 67.41% என்பதை விடக் குறைவாகும்.

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
பிரம்மசமுத்திரம்

**பிரம்மசமுத்திரம்** *(Brahmasamudram)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலம் ஆகும்.

## புவியியல் அமைப்பு

14°33’17’’ வடக்கு 76°56’47’’ கிழக்கு என்ற அடையாள ஆள்கூறுகளில் பிரம்மசமுத்திரம் பரவியுள்ளது. 

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பிரம்மசமுத்திரம் கிராமத்தில் 7438 குடும்பங்களைச் சேர்ந்த 39,518 பேர் வாழ்ந்துள்ளனர். மொத்த மக்கள் தொகையில் 20,120 பேர் ஆண்கள் மற்றும் 19,398 பேர் பெண்கள் ஆவர். 6,134 பேர் ஆறு வயதுக்கு உட்பட்டவர்களாக இருந்தனர். அவர்களில் 3113 பேர் சிறுவர்கள் மற்றும் 3021 பேர் சிறுமிகள் ஆவர். கல்வியறிவு பெற்றவர்கள்  எண்ணிக்கை மொத்தமாக 15,164 பேராகவும் இருந்தது. 

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:அனந்தபூர் மாவட்டம்
பனாமா ஆவணங்கள்

**பனாமா ஆவணங்கள்** (*Panama Papers*) என்பது பனாமாவைச் சேர்ந்த சட்ட நிறுவனமான மொசாக் பொன்சேக்கா என்ற நிறுவனத்திலிருந்து கசிய வைக்கப்பட்ட 1.5 மில்லியன் இரகசிய ஆவணங்களைக் குறிக்கும். இந்த ஆவணங்களை வாசிங்டனைத் தலைமையிடமாகக் கொண்டு செயல்படும் புலனாய்வு இதழியலாளர்கள் சர்வதேச கூட்டியக்கம் கசிந்து வைத்து பல தகவல்களை அம்பலப்படுத்தியுள்ளது.

இந்த ஆவணங்களை அம்பலப்படுத்திய ஊடகவியலாளர்கள் குழுவில் இந்தியாவின் சார்பில் *தி இந்தியன் எக்ஸ்பிரஸ்* செய்தியாளர்களும் இடம் பெற்றிருந்தனர். பாலிவுட் நடிகர்கள் அமிதாப் பச்சன், ஐஸ்வர்யா ராய், டி.எல்.எப். உரிமையாளர் கே.பி.சிங், வினோத் அதானி ஆகியோர் பனாமா பேப்பர் பட்டியலில் இடம்பெற்றுள்ளனர்.

## கசிவின் தாக்கங்கள்
*ஐசுலாந்து பிரதமரின் மனைவி வெளிநாட்டு நிறுவனங்களில் முதலீடு செய்ததுடன் தங்கள் நாட்டின் பொருளாதார சீரழிவை ஏற்படுத்திய வங்கிகளுடன் தொடர்புபடுத்தி கசிந்த பனாமா ஆவணங்கள் செய்தியால் பதவி விலகினார்.
*சிலியின் ஊழல் தடுப்பு அமைப்பின் தலைவர் *கான்சாலசு மேலேவ்வு* அவரின் பெயர் பனாமா ஆவணத்தில் குறிப்பிடப்பட்டிருப்பதால் பதவி விலகினார். 
*பாக்கித்தான் அதிபர் நவாசு செரிப் தன் மகன்கள் உள்ளிட்ட குடும்பம் வெளிநாட்டு நிறுவனங்களுடன் உள்ள தொடர்பை விசாரிக்க நீதிபதிகள் தலைமையில் ஆணையம் அமைத்து உத்தரவிட்டுள்ளார். 
*பெரு நிறுவனங்கள் செய்யும் வரி ஏய்ப்பு குறித்த விசாரணைக்கு உதவாத நாடுகளின் பட்டியலை பிரான்சு பனாமாவுக்கு அனுப்பியுள்ளது.   
*கசிந்த ஆவணங்களை கொண்டு ஐக்கிய அமெரிக்க நீதி துறை அமைச்சகம் சில நிறுவனங்கள் மீது ஐக்கிய அமெரிக்க நீதிமன்றத்தில் ஊழல் வழக்கு போட சாட்சியங்களை ஆராய்கிறது. 
*பனாமா அதிபர் தன்னுடைய அரசு முறைகேடான நிதி பரிமாற்றங்களுக்கு எதிராக துளியும் சமரசம் செய்து கொள்ளாது என்றும் எந்த நாடு விசாரணை நடத்தினாலும் அதற்கு முழு ஒத்துழைப்பை வழங்கும் என்றும் தெரிவித்துள்ளார்.
*தன் தந்தையின் வெளிநாட்டு முதலீடுகளில் தனக்கும் பங்கு இருந்தது என்று ஐக்கிய இராச்சிய பிரதமர் தேவித் கேமரன் கூறினார்.
* உருசிய அதிபர் புதின் தன் கூட்டாளிகள் மூலம் வெளிநாடுகளில் முதலீடு செய்துள்ளார் என்பதை மறுத்துள்ளார்.
*அர்கெந்தீனா அதிபர் மாரிசியோ மக்ரி பகாமாசு தீவில் உள்ள தீவின் நிறுவனத்தின் இயக்குநர் என்ற குற்றச்சாட்டால் அரசு வழக்கறிஞர் அவரின் நிதி பரிமாற்றங்குள் குறித்து விசாரணை தொடங்கியுள்ளார்.
*சீன தலைவர்களின் உறவினர்கள் வெளிநாடுகளில் பெரும் பதுக்கியது தெரியவந்துள்ளது. சீ சின்பிங் உட்பட தற்போது பதவியிலுள்ள மூன்று தலைவர்கள் பதவியிலில்லாத நான்கு தலைவர்களுக்கு வெளிநாட்டு நிறுவனங்களுடன் தொடர்பு உள்ளது தெரியவந்துள்ளது.
*எல் சால்வடோர் அதிகாரிகள் தங்கள் நாட்டிலுள்ள மொசாக் பொன்சேக்கா நிறுவனத்தை சோதனையிட்டு பல ஆவணங்களையும் கணினிகளையும் விசாரணைக்காக கவர்ந்து சென்றனர்.

## வங்கிகள்
எச் எசு பி சி, இசுக்காட்லந்து ராயல் வங்கி, கிரெடிட் சூசி போன்ற பன்னாட்டு வங்கிகளுக்கு முறைகேட்டில் தொடர்பு உள்ளது என தெரியவந்துள்ளது. இவ்வங்கிகள் அதிகாரிகளால் எளிதில் வரி ஏய்ப்பை கண்டுபிடிக்கு முடியாதபடி சிக்கலான முறையை ஏற்படுத்தி கொடுத்தன என குறிப்பிடப்பட்டுள்ளது. அதை இவ்வங்கிகள் மறுத்துள்ளன.
## மேற்கோள்கள்

## வெளி இணைப்புகள்

* Panama Papers Portal of International Consortium of Investigative Journalists *(USA)*
* Panama Papers Portal of Süddeutsche Zeitung *(செருமனி)*

பகுப்பு:செய்திக் கசிவு
பகுப்பு:பன்னாட்டு பொருளியல்
பகுப்பு:அனைத்துலகச் சட்டம்
நாகப்பட்டினம் கோட்டை

right|thumb|18 ஆம் நூற்றாண்டைய கோட்டை வரைபடம்
**நாகப்பட்டினம் கோட்டை** (**Fort Vijf Sinnen** அல்லது **Vyf Sinnen**, டச்சு மொழியில் "ஐம்பலன்கள்" என்று பொருள்) என்பது தமிழகத்தின், நாகபட்டினத்தில் இருந்த ஒரு டச்சு கிழக்கிந்திய கம்பெனியின் கோட்டையாகும். இது டச்சு சோழமண்டலக் கடற்கரையின் ஒரு பகுதியாக (1610-1798) இருந்தது. இது டச்சு கிழக்கிந்திய கம்பெனியின் வர்த்தகத்தைப் பாதுகாக்க கட்டப்பட்டது ஆகும். 1690 இல் பழவேற்காடு கோட்டையில் இருந்து தலைநகரை டச்சுக்கார்கள் இங்கு மாற்றினர். மூன்று ஆண்டுகள் பணியாற்றிய பின்னர் கோட்டை துவங்கியது. 
1781 இல் மிகுதியான ஆயுதங்கள் தாங்கிய இந்தக் கோட்டை  பயனற்றது என்று நிரூபிக்கப்பட்டது.  இந்த ஆண்டில் நிகழ்ந்த நாகப்பட்டினம் முற்றுகையின்போது பிரித்தானியரிடம் கோட்டை வீழ்ந்தது. ஆம் 1784 ஆம் ஆண்டு பாரிஸ் உடன்படிக்கையின் காரணமாக  நான்காவது ஆங்கிலோ-டச்சு போர்  முடிவடைந்த்து. ஆங்கிலோ-டச்சு போரின் ஒரு களமாக இந்தக்கோட்டை விளங்கியது. இதன்பிறகு இங்கு டச்சு ஆட்சி நிலைநாட்டப்படாமல் போயிற்று. 

## மேற்கோள்கள்

## வெளி இணைப்புகள்
* Coromandel on *De VOC site*
* Profiles of the fort walls

பகுப்பு:தமிழகக் கோட்டைகள்
பகுப்பு:நாகப்பட்டினம் மாவட்டம்
பகுப்பு:டச்சுக் கிழக்கிந்தியக் கம்பனி
பகுப்பு:தமிழ்நாட்டிலுள்ள தொல்லியற்சின்னங்கள்
கண்ணன் சௌந்தரராஜன்

**கண்ணன் சௌந்தரராஜன்**  (*Kannan Soundararajan*) ஒரு கணிதவியலாளர், ஸ்டான்ஃபோர்டு பல்கலைக்கழகத்தில் கணிதப் பேராசிரியராகப் பணியாற்றுகிறார். 2006 ஆம் ஆண்டு ஸ்டான்போர்ட் செல்லும்  முன் அவர் மிச்சிகன் பல்கலைக்கழகத்தில் ஆசிரியராக இருந்தார்.  அவர் தனது இளங்கலைப் படிப்பை மிச்சிகன் பல்கலைக்கழகத்தில் முடித்தார். அவரது முக்கிய ஆராய்ச்சி ஆர்வம் படிக உருநிறை எல் செயல்பாடுகள்  குறிப்பாக பகுப்பாய்வு எண் கோட்பாடு மற்றும் பெருக்கல் எண் கோட்பாடு துணைத்துறைகள் ஆகும்.

## வெளியீடுகள்
* R. Holowinsky and K. Soundararajan, "Mass equidistribution for Hecke eigenforms," 	
* K. Soundararajan, "Nonvanishing of quadratic Dirichlet L-functions at s=1/2" 

## மேற்கோள்கள்
*AMS-MAA-SIAM Frank and Brennie Morgan Prize for Outstanding Research in Mathematics by an Undergraduate Student. Notices of the American Mathematical Society, vol. 43 (1996), no. 3, pp.&nbsp;323–324
*http://www.math.ufl.edu/~fgarvan/ramanujan/things/fsrp.html 
*http://www.infosys-science-foundation.com/prize/laureates/2011/kannan-soundararajan.asp
*http://www.ostrowski.ch/pdf/preis2011.pdf
*"ICM Plenary and Invited Speakers since 1897". International Congress of Mathematicians.

## வெளி இணைப்புகள்
* Homepage at Stanford University
* Making Waves
* Mathematics Genealogy Project
* Kannan Soundararajan's results at the International Mathematical Olympiad
* Infosys Prize 2011

பகுப்பு:இந்தியக் கணிதவியலாளர்கள்
பகுப்பு:வாழும் மக்கள்
சித்திரகூடம்

**சித்திரகூடம்** (Chitrakoot - चित्रकूट) மத்திய இந்தியாவின் புந்தேல்கண்ட் எனும் காடுகள் அடர்ந்த மத்தியப் பிரதேச மாநிலத்தின் சத்னா மாவட்டத்தில் அமைந்த வரலாறு, கலாசாரம், தொல்லியல் கொண்ட ஊராகும். உத்தரப் பிரதேசம் - மத்தியப் பிரதேசம் மாநிலங்களின் எல்லையை ஒட்டி அமைந்தது சித்திரகூடம். இவ்வூர் 15 உறுப்பினர்களைக் கொண்ட ஒரு பேரூராட்சி ஆகும். சித்திரகூடம், உத்தரப் பிரதேசம் மற்றும் மத்தியப் பிரதேச மாநிலங்களைப் பிரிக்கும் இடமாக உள்ளது. சித்திரகூட ஊரில் பல  இந்து கோயில்கள் அமைந்துள்ளது.

இராமன் பதினான்கு ஆண்டு காடுறை வாழ்வின் போது, சீதை மற்றும் இலக்குவனுடன் சித்திரகூட காட்டில் சில மாதங்கள், அனுசுயா, அத்ரி, மார்க்கண்டேயர் போன்ற முனிவர்களுடன் தவமியற்றியதாக இராமாயணத்தில் கூறப்படுகிறது. அமாவாசை, பௌர்ணமி, தீபாவளி, மகரசங்கராந்தி, இராமநவமி போன்ற இந்து சமய திருநாட்களின் போது சித்திரகூடத்தில் பெருங்கூட்டமாக மக்கள் கூடி, இங்கு பாயும் மந்தாகினி ஆற்றில் புனித நீராடி இராமனை வழிபடுவார்கள்

## நிலவியல்
மத்தியப் பிரதேசம் மற்றும் உத்தரப் பிரதேச மாநிலத்தில் மேற்கு - கிழக்காக பரவியுள்ள வடக்கு விந்திய மலைத்தொடரில் உத்தரப் பிரதேச மாநிலத்தின் சித்திரகூட மாவட்டத்திலும், மத்தியப் பிரதேசத்தின் சத்னா மாவட்டத்திலும் சித்திரகூடம் ஊர் பரந்துள்ளது.சித்திரகூடத்தில் மந்தாகினி ஆறு பாய்கிறது. 

சித்திரகூட மலைத் தொடர்கள் காமத் மலை, அனுமான் மலை, சீதை குளம், இலக்குவன் மலை எனும் சமயப் புகழ் வாய்ந்த மலைகளைக் கொண்டது.

## இதிகாச வரலாறு

இராமன் தனது பதினான்கு ஆண்டு கால காடுறை வாழ்வின் போது, சீதை மற்றும் இலக்குவனுடன் சித்திரகூடம் அடர்ந்த காட்டில் சில மாதங்கள் கழித்தார். அப்போது அத்ரி, அனுசுயா, மார்கண்டேயர் போன்ற முனிவர்களின் நட்பு இராமனுக்கு கிடைத்தது.

சித்திரகூட கானகத்தில் இருந்த இராமனைச் சந்தித்த பரதன், அயோத்தியை அடைந்து பட்டம் ஏற்றுக் கொள்ள வேண்டினான். அவனின் கோரிக்கையை இராமன் மறுத்து விட்டார். பின்னர் தசரதன் இறந்த செய்தி கேட்ட இராமன், தனது தம்பியர்களுடன் இறந்த தன் தந்தை தசரதனுக்கு இறுதிக் காரியத்தை சித்திரகூடத்தில் பாயும் மந்தாகினி ஆற்றின் கரையில் செய்தனர். பின்னர் இராமன் சித்திரகூடத்தை விட்டு மலைக்காடுகள் அடர்ந்த தண்டகாரண்யம்  பகுதியை அடைந்தார்.

## மக்கள் தொகையியல்
2011-ஆம் ஆண்டு மக்கள்தொகை கணக்கெடுப்பின் படி, சித்திரகூட நகரத்தின் மொத்த மக்கள் தொகை 23,316 ஆகும். அவர்களில் ஆண்கள் 12,675 ; பெண்கள்  10,641 ஆக உள்ளனர்.  ஆறு வயதிற்குட்பட்ட குழந்தைகளின் எண்ணிக்கை 3666 ஆக உள்ளது.
பாலினவிகிதம் ஆயிரம் ஆண்களுக்கு 840  என்ற அளவில் பெண்கள் உள்ளனர்.
சராசரி படிப்பறிவு 70.01 % ஆகவும்; ஆண்களின் படிப்பறிவு 79.49% ஆகவும்; பெண்களின் படிப்பறிவு  58.40 % ஆகவும் உள்ளது. சித்திரகூட நகரப் பஞ்சாயத்து  4,752 வீடுகளைக் கொண்டது.

## பார்க்க வேண்டிய இடங்கள்
* மந்தாகினி ஆற்றில் சீதை - இராமன் குளித்த  படித்துறை
* காமத் மலை
* சீதை குளித்த இடம் - ஜானகி குண்ட்
* அத்ரி - அனுசுயா ஆசிரமம்.

## மேற்கோள்கள்

## வெளி இணைப்புகள்
*  மத்தியப் பிரதேச சுற்றுலா வரைபடம்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:இந்து யாத்திரைத் தலங்கள்
பகுப்பு:இந்து புனித நகரங்கள்
பகுப்பு:இராமாயண நிகழிடங்கள்
பகுப்பு:புந்தேல்கண்ட்
பகுப்பு:சத்னா மாவட்டம்
கதிமான் விரைவுவண்டி

**கதிமான் விரைவு வண்டி**யை இந்திய ரயில்வே இயக்குகிறது. இந்த வண்டி தில்லியில் இருந்து கிளம்பி ஆக்ரா வரை சென்று திரும்பும். இந்த வண்டி மணிக்கு 160 கி.மீ வேகத்தில் செல்லும். இது இந்தியாவில் இயங்கும் தொடர்வண்டிகளிலேயே அதிக வேகத்தில் செல்லக் கூடியது. இந்த வண்டி நூறு நிமிட நேரத்தில் இலக்கை அடைந்துவிடுகிறது. 

## சான்றுகள்

பகுப்பு:இந்திய விரைவுவண்டிகள்
பகுப்பு:தில்லியில் போக்குவரத்துபகுப்பு:உத்தரப் பிரதேசத்தில் போக்குவரத்து
ஹல்தர் நாக்

**ஹல்தர் நாக்** (*Haldhar Nag*, பிறப்பு: 31 மார்ச் 1950) என்ற இந்தியக் கவிஞர், கோசலி மொழியில் கவிதைகளை எழுதியுள்ளார். இவர் மத்திய அரசின் பத்மஸ்ரீ விருதைப் பெற்றுள்ளார். இவருக்கு லோக் கவி ரத்னா என்ற சிறப்புப் பட்டமும் உண்டு. இவர் ஒடிசாவின் பர்கட் மாவட்டத்தில் பிறந்தவர். இவர் கோசலி மொழியில் நாட்டுப் புறக் கதைகளையும் எழுதியுள்ளார்

## வாழ்க்கைக் குறிப்பு
ஹல்தர் நாக் இந்தியாவின் ஒரிசா மாநில பர்கட் மாவட்டத்தில் *கேன்ஸ்*  (Ghens) எனும் பழங்குடியின வகுப்பில் பிறந்தவர். மூன்றாம் வகுப்பு படிக்கும் போது தந்தை இறந்த காரணத்தினால், படிப்பை நிறுத்தி விட்டார். பதினாறு ஆண்டுகள் ஒரு பள்ளிக்கூடத்தில் சமையல்காரர் வேலை செய்து கொண்டே காப்பியங்களையும், கவிதைகளையும் எழுதத்  தொடங்கினார். தற்போது பள்ளி மாணவர்களுக்கான சிறு எழுதுபொருள் கடை நடத்தி வருகிறார்.

ஒரிசா மாநிலத்தில் பழங்குடியின மக்களின் மொழியான **கோசலி** மொழியில் (Kosli language) *தோடோ பர்காச்*  (மூத்த ஆலமரம்) என்னும் இவரது முதல் கவிதை நூல் 1990-ஆம் ஆண்டில் வெளியானது. பின்னர் இயற்கை, சமூகம், மதம், புராணங்கள் ஆகியவற்றைக் கருப்பொருளாகக் கொண்டு இருபதுக்கும் மேற்பட்ட காப்பியங்களையும்,  கவிதைகளையும் இயற்றினார். அறுபத்து ஆறு வயதான ஹால்தர் நாக்கின் இலக்கியப் பணியை பாராட்டி இந்தியக் குடியரசுத் தலைவர் 28 மார்ச்சு 2016 அன்று பத்மசிறீ விருது வழங்கினார்.

## எழுதியவை
* *லோககீத்*
* *சம்பார்தா*
* *கிருஷ்ணகுரு*
* *மகாசதி ஊர்மிளா*
* *தாரா மண்டோதரி*
* *அச்சியா*
* *பச்சார்*
* *சிரீ சமலாய்*
* *வீர் சுரேந்திர சாய்*
* *கரம்சானி*
* *ரசியா கவி* (துளசிதாசரின் வரலாறு)
* *பிரேம் பாய்ச்சன்*

## சிறப்புகள்
* ஹால்தர் நாக்கின் கவிதைகள் மற்றும் காப்பியங்கள் குறித்து ஐந்து முதுகலைப் பட்ட ஆய்வுகள் வெளிவந்துள்ளன.
* சம்பால்பூர் பல்கலைக்கழகம் இவரது படைப்புகளை பல்கலைக்கழக பாடத் திட்டத்தில் வைத்துள்ளது.
* இவரது வாழ்க்கை மற்றும் சாதனைகள் குறித்து பி பி சி ஆவணப்படம் எடுத்துள்ளது.

## சான்றுகள்

## இணைப்புகள்
* http://www.kosal.org/wp-content/uploads/haldharnag2.pdf 
* http://www.tve.org/cc/doc.cfm?aid=915 
* http://news.fmota.com/tag/haladhar 
* இந்தியக் குடியரசுத் தலைவரிடமிருந்து ஹால்தார் நாக் பத்மஸ்ரீ விருது பெறும் காணொலிக் காட்சி

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:இந்தியக் கவிஞர்கள்
பகுப்பு:ஒடிசா கவிஞர்கள்